Grand Theft Auto V

**Grand Theft Auto V** (בתרגום חופשי לעברית: "גניבת כלי רכב 5", מוכר גם בראשי התיבות **GTA V**) הוא משחק וידאו מסוגת פעולה והרפתקה שפותח על ידי חברת Rockstar North, ויצא לאור על ידי Rockstar Games. זה המשחק השביעי (מבחינה עלילתית) בסדרת המשחקים "Grand Theft Auto", לאחר יציאת Grand Theft Auto IV בשנת 2008. המשחק הוא המשחק ה-15 בסדרה בסך הכל.

המשחק מתרחש במדינה הבדיונית "סאן אנדראס", המבוססת על דרום קליפורניה. עלילת המשחק מתרכזת בשלושה גיבורים: מייקל דה סנטה, פרנקלין קלינטון, וטרבור פיליפס, בעוד השלושה מתכננים לבצע שודים תחת לחץ מסוכנות ממשלתית מושחתת ופושעים חזקים. עיצוב המשחק כעולם פתוח מאפשר לשחקנים לשוטט בחופשיות באזור הכפרי הפתוח של סן אנדראס ובעיר הבדיונית לוס סנטוס, המבוססת על לוס אנג'לס.

עם צאתו המשחק הניב רווחים של כמיליארד דולר בשלושה ימים בלבד, ועד היום הוא הניב רווחים של כ-8.5 מיליארד דולר. עד היום נחשב המשחק כפרויקט המדיה שהושקע בו התקציב הכי גבוה בהיסטוריה. המשחק הוא השני הנמכר ביותר בכל הזמנים (לאחר מיינקראפט), עם מכירות של 200 מיליון עותקים, וכן המוצר הבידורי מכל סוג שהוא הנמכר ביותר וכן המכניס ביותר בכל הזמנים שמדורג בכל רחבי העולם.

בשנת 2025, מגזין רולינג סטון דירג את המשחק במקום השלישי ברשימת 50 משחקי הווידאו הגדולים בכל הזמנים.

## משחקיות
"Grand Theft Auto V הוא משחק פעולה-הרפתקאות, שבו השחקן יכול לבחור בין נקודת מבט של גוף שלישי או גוף ראשון. כדי להתקדם בעלילה, על השחקנים להשלים משימות שונות. בין המשימות, הם יכולים לשוטט בחופשיות בעולם הפתוח של המשחק."

מעבר למשימות מוגדרות, שחקנים יכולים לשוטט בחופשיות בעולם הפתוח. העולם מורכב מאזור הכפרי הפתוח של סן אנדראס, כולל מחוז בליין הבדיוני, והעיר הבדיונית לוס סנטוס.

### מצב מרובה משתתפים

"Grand Theft Auto Online" פותח במקור למצב "Single player" או "Story mode", שבו ניתן לשחק בצורה לא מקוונת, מה שאומר שאי אפשר לשחק נגד שחקנים אמיתיים.

מצב מרובי המשתתפים המקוון" Grand Theft Auto Online" תוכנן כחוויה נפרדת שיש לשחק בעולם עד 30 שחקנים, שמסתובבים בחופשיות ברחבי העולם ומשלימים משימות שניתנות על ידי הדמויות השונות במשחק.

על כל משימה השחקן מקבל סכום כסף בו הוא יכול להשתמש כדי לקנות כלי רכב, נכסים, כלי נשק, ועוד. הרעיון במצב ה-"Online" הוא שאין מטרה חד-משמעית כמו במצב ה-"Single player", מה שנותן חוויה מגוונת יותר.

## פיתוח המשחק ושיווק
### לפני ההכרזה
במהלך דצמבר 2010, מנכ"ל Takewo Interactive, שטראוס זלניק, אמר שהחברה לא תהפוך את המותגים הגדולים שלה, כמו Max Payne,*[[Grand Theft Auto]]* ו־Red Dead Redemption למשחקים שנתיים. הוא הוסיף, ואמר כי הם לא יתפשרו על איכות המשחק, גם אם יצטרכו לוותר על מעריצים.
### שינויים ושיפורים במשחק
שלא כמו בכל המשחקים האחרים, זהו המשחק הראשון בסדרה בו ישנן שלוש דמויות ולא דמות אחת. הדמויות הם פרנקלין קלינטון, מייקל "דה סנטה" וטרבור פיליפס, במהלך המשימות במשחק ניתן להחליף דמות כשצריך. למשל, בזמן שמייקל חוטף מישהו, פרנקלין בתור צלף יורה מרחוק כדי לעזור לו. זהו גם המשחק הראשון בסדרה בו ניתן להשתמש במנוע גוף ראשון (מבט מקרוב) המשחק הרבה יותר דומה לעולם האמיתי מבחינת המשחקיות. במשחק ניתן לקנות בגדים, לעצב מכוניות, לשנות תספורת, לגנוב מכוניות, לשדוד חנויות, להטיס מטוסים, לקבל קעקועים, לשחות, לצלול, לצנוח, לאכול, לקחת מונית, לצוד חיות ועוד. בנוסף במשחק יש המון סוגי ספורט כמו טניס, גולף, ותחרויות שחייה, ריצה ורכיבה.

במהלך פברואר ומרץ 2011, דלפו מספר פרטים שרומזים על קיומו של Grand Theft Auto V, ביניהם שמות מתחם חדשים שהחברה רכשה. במרץ דלף שהחברה מחפשת מדבבים לכותר חדש בעל שם הקוד "Rush". אחד מהתפקידים לדיבוב היה ג'יימס פאדטיסטון, אישיות רדיו מתוך המשחק Grand Theft Auto: San Andreas.

בחודש יוני 2011, מקור שקרוב לפיתוחו של המשחק מסר ל-GameSpot כי הכותר "בעיצומו", עם נגיעות אחרונות, כמו הוספת משחקונים. בנוסף, נטען ששחרור במהלך שנת 2012 ייתכן.

[שמאל|ממוזער|250px|תמונה מה[קדימון]]

### הכרזת המשחק
ב־25 באוקטובר 2011, מפיצת המשחק, Rockstar Games, הודיעה ב"X" על הכרזת המשחק, *Grand Theft Auto V*, בצירוף לינק לאתר הרשמי של המשחק. באתר הרשמי היה את הלוגו של המשחק והאות "V" בלוגו, שמייצגת את מספר המשחק בכתיב רומאי, מעוצבת כמו שטר כסף ישן של חמישה דולרים
. בצירוף ללוגו נכתב שהקדימון הרשמי המלא ייחשף ב־2 בנובמבר 2011. ביום שלאחר מכן, החברה הציבה טיימר שסופר ימים לאחור עד תאריך פרסום הקדימון.

ב־31 בינואר 2013 הודיעו Rockstar Games ששחרור המשחק ידחה מהאביב ל־17 בספטמבר 2013. מייסד החברה, סם האוסר, הודיע שהדחייה היא במטרה לתת זמן נוסף לליטושים ולפיתוח של המשחק. בהתחשבות בתאריכי השחרור של המשחקים האחרונים של החברה שיצאו באביב, ניתן להסיק שגם *Grand Theft Auto V* תוכנן לצאת באביב והדחייה של המשחק היא שינוי של הרגע האחרון.

ב־2 ביולי 2013, Rockstar Games הכריזו כי תדרש התקנה של כ־8 ג'יגה על מנת לשחק במשחק בקונסולות. על ה־PlayStation 3 המשחק יופץ רק בדיסק אחד, בעוד שעל ה־Xbox 360 המשחק יופץ בשני דיסקים: הראשון יכיל בתוכו את ההתקנה, והשני ידרש בשביל לשחק. לפי החברה ניתן גם להתקין את המשחק על דיסק און קי (USB2.0 לפחות, עם מהירות העברת נתונים של לפחות 15 מגה ביט לשנייה (15Mbit/s) ומפורמט עבור ה־Xbox 360).

ב־8 בספטמבר 2013, העיתון The Scotsman פרסם שעלות הפיתוח והשיווק של המשחק עומדת על 266 מיליון דולר.

### שחרור קדימונים
ב־2 בנובמבר 2011, החברה שחררה את הקדימון הראשון למשחק, ונתנה למעריצים מבט ראשון למשחק ולעיר שהמשחק יתרחש בה - לוס סנטוס. הטריילר הציג מקומות מוכרים, ואף מעריצים עשו השוואה בין מקומות בטריילר למשחק Grand Theft Auto: San Andreas. הטריילר הציג אפשרויות כגון משחק גולף, פיתוח הגוף, טיסה בכלי טיס וכדומה. בקדימון מתנגן השיר "Ogdens' Nut Gone Flake", על ידי הלהקה הבריטית "הפנים הקטנות". נכון למרץ 2023, קדימון זה זכה לכ-86 מיליון צפיות.

את הקדימון השני תכננה מפיצת המשחק לשחרר ב־2 בנובמבר 2012, בדיוק שנה אחרי שחרור הקדימון הראשון. אולם, בשל הפסקת חשמל שנגרמה בעקבות הוריקן סנדי, מידע מהמחשבים של החברה נעלם וזה גרם לדחייה של שחרור הקדימון ל־14 בנובמבר 2012. הקדימון השני התרכז בשלושת גיבורי המשחק, הקשר ביניהם ואזורי המגורים שלהם. בנוסף, בטריילר הוצגו תכונות מהמשחק כמו: מרוצי אופנועי שטח, טניס, צניחה חופשית, מטוסים ורכבות משא שגוררות מכולות מטען ומכליות. בקדימון השתמשו בשיר "Skeletons" של סטיבי וונדר.

ב־מרץ 2013 החלה החברה המפיצה להעצים את הקמפיין למשחק *Grand Theft Auto V*, וב־30 באפריל 2013 שחררה שלושה קדימונים חדשים שכל אחד מתרכז בדמות אחרת. נוסף לכך, כלי תקשורת דיווחו שהוזמנו לאירוע פרטי של החברה במטרה לצפות במשחק בפעולה בפעם הראשונה.

ב־9 ביולי 2013 יצא סרטון משחקיות ראשון שמראה את המשחק, אורכו של הסרטון הוא 5 דקות. ב־15 באוגוסט יצא קדימון אשר הסביר על מצב מרובה המשתתפים אשר ייכלל במשחק. ב־27 באוגוסט רוקסטאר פרסמה באתרה הרשמי שטריילר חדש יצא לאור בקרוב.

### לאחר ההשקה
*Grand Theft Auto V* זכה לקבל תגובות וביקורות יוצאות דופן, שמעט מאוד משחקי וידאו הגיעו אליהם. לפי האתר האמריקאי Metacritic שאוסף ביקורות, ממוצע הביקורות של המשחק הוא 97 מתוך 100.

בתוך 24 שעות מהשקת המשחק, *Grand Theft Auto V* הכניס מעל 800 מיליון דולר והציב שיא חדש, שלפניו היה Call of Duty: Black Ops 2 שהכניס 500 מיליון דולר ביומו הראשון. שלושה ימים לאחר ההשקה המשחק הכניס יותר ממיליארד דולר ושבר שיא נוסף, שלפניו היה גם כן Call of Duty: Black Ops 2, שלקחו לו 15 ימים להגיע לרווחים של מיליארד דולר. היה זה שיא של כל הזמנים לתקופה בתעשיות הבידור כולה, שנשבר רק ב-2019 לאחר יציאת הסרט הנוקמים: סוף המשחק. נכון ל־2022, המשחק הוא השני הנמכר ביותר בכל הזמנים לאחר מיינקראפט, עם 160 מיליון עותקים שנמכרו.

ביוני 2020, הוכרז שהמשחק ייצא ל־PlayStation 5 ו־Xbox Series X. לבסוף המשחק יצא לקונסולות אלו ב-15 במרץ 2022.

## עלילה
ב-2004, מייקל טאונלי, טרבור פיליפס, ובראד סניידר משתתפים בשוד לא מוצלח בלודנדורף, נורת' יאנקטון, וכתוצאה מכך שלושתם נחשבים כ"מתים". תשע שנים לאחר מכן, מייקל חי עם משפחתו בעיר לוס סנטוס, תחת השם הבדוי מייקל דה סנטה, לאחר שהוא עשה הסכם סודי עם דייב נורטון, סוכן FIB (לשכת החקירות הפדרלית) מושחת בשביל להישאר מוסתר.

בצד אחר של העיר, גנגסטר בשם פרנקלין קלינטון, בשנות ה-20 לחייו, עובד בשביל סוחר מכוניות מושחת ופוגש את מייקל בזמן שהוא מנסה לעקל את המכונית של הבן שלו. השניים לאחר מכן נהיים חברים ושותפים. בהמשך, מייקל מגלה בזמן אמת כי רעייתו אמנדה קיימה יחסי מין עם מאמן הטניס שלה. מייקל הזועם רודף עם פרנקלין אחרי המאמן לאחוזה, שמייקל הורס חלקית מכעס. לאחר שמתגלה כי האחוזה לא שייכת למאמן הטניס, הבעל האמיתי של האחוזה, המאפיונר וברון הסמים המקסיקני מרטין מדראזו, דורש פיצוי פן יהרוג את מייקל. מייקל חוזר לחיים של פשע בשביל להשיג את הכסף, ומגייס את פרנקלין כשותף. עם העזרה של חברו הישן של מייקל, לסטר כרסט, האקר נכה, הם שודדים חנות תכשיטים כדי לשלם את החוב.

בינתיים, טרבור, שעכשיו חי בחניון קרוואנים בפרברי לוס סנטוס, שומע על השוד ומבין שמייקל ביצע אותו עקב עדותו הטלוויזיונית של שומר אשר שוחח עם מייקל לאחר השוד, אשר כללה משפט שמייקל אמר בעברו עם טרבור. כל זאת לאחר שטרבור האמין שמייקל מת בשוד הלא מוצלח שלהם לפני תשע שנים. טרבור מצליח לאתר את מייקל ומתאחד איתו, מה שמכריח את מייקל המהוסס לתת לטרבור לחזור אל החיים שלו.

ככל שהזמן עובר, החיים האישיים של הדמויות יוצאים משליטה. התנהגות ביזיונית מוגברת של מייקל גורמת למשפחה שלו לעזוב אותו. כשמייקל נהיה מפיק סרטים בסטודיו "Richards Majestic", מייקל נכנס לעימות עם דבין ווסטון, ביליונר שרצה לנקום במייקל על זה שהוא מנע את הניסיונות שלו לסגור את הסטודיו ובטעות הרג את העוזרת שלו.

בינתיים, פרנקלין חייב להציל את חברו למאר דייוויס מגנגסטר מתחרה וחבר לשעבר הארולד "סטרץ'" ג'וזף, שמנסה שוב ושוב להרוג אותם כדי להוכיח את עצמו לכנופיה החדשה שלו. באותו הזמן, הניסיונות הפזיזים של טרבור לייצב את השליטה שלו על השוק השחור בבליין קאונטי גורמים לו להכריז מלחמה נגד מועדון האופנועים The Lost, כמה וכמה כנופיות רחוב דרום אמריקאיות, סוחרי מת'אמפטמין מתחרים, חברת האבטחה הפרטית מריווט'ר, ומנהיג טריאדה ווי צ'אנג.

מייקל נאלץ על ידי סוכני FIB, דייב נורטון וסטיב היינס לבצע סדרה של פעולות עם פרנקלין וטרבור במטרה לערער את הסוכנות המתחרה, ה-IAA (גרסה דמיונית של ה-CIA). בחסות סטיב היינס, בהתחלה הם חוטפים את אדם בשם מר. K וחוקרים אותו על אויב שלהם ואחרי כן טרבור מוריד אותו בשדה התעופה. בנוסף, במסגרת משימה זו, יש אפשרות להרוג את מר. K. אחר כך הם תוקפים שיירה משוריינת שנשאה כספים המיועדים ל-IAA ופושטים לבנק המכיל את השכר לכל המשטרה המושחתת ופקידי הציבור בלוס סנטוס, אבל מייקל וטרבור נאלצים להסתתר באופן זמני במחוז בליין בביתו של טרבור אחרי שהם ביצעו עבודה עבור מדראזו וכפיצוי תובעני, טרבור חוטף את אשתו פטרישה. היינס מגיע תחת בדיקה גוברת לשיטות שלו. הוא מאלץ אותם להסתנן למפקדת FIB ולמחוק כל ראיה לכך שביצעו עבורו עבודות לא חוקיות מהשרתים שלהם. מייקל מנצל את ההזדמנות כדי למחוק את כל הנתונים על הפעילות שלו בתהליך, ולהוריד את היינס מגבו. לאחר שטרבור מחזיר את אשתו של מדראזו, השלישייה מתחילה לתכנן תוכניות להישג הנועז ביותר שלהם אי פעם: שוד מטילי זהב מה-Union Depository, בנק הזהב הגדול והשמור ביותר בארצות הברית (המקביל של הפדרל ריזרב במציאות).

לאחר שחזר ללוס סנטוס, מייקל מתפייס עם משפחתו והם מתחילים לחיות יחד שוב. טרבור, לעומת זאת, מגלה שהשותף לשעבר שלהם, בראדלי "בראד" סניידר, נהרג במהלך השוד בלודנדורף, אותו אחד שנצלף יחד עם מייקל (בפרולוג המשחק) ולא נמצא במתקן כליאה פדרלי כמו שה-FIB ומייקל גרמו לו להאמין. לאחר מכן הוא גילה שחברו נקבר בקבר שנועד למייקל במקום. טרבור מרגיש נבגד על ידי מייקל, מה שגורם לחיכוך בתוך הקבוצה ומאיים לערער את תוכניותיהם לפריצה למחסני ארצות הברית. כאשר מייקל ודייב נורטון נכנסים למלחמה בין FIB,IAA, וחברת אבטחה הפרטית בשם "Merryweather", טרבור עוזר בבריחה שלהם בטענה שרק לו יש את הזכות להרוג את מייקל. אף על פי שלא סלח למייקל, טרבור מסכים לחלוק דרכים איתו אחרי שהם מבצעים את שוד ממחסני ארצות הברית כמתוכנן.

השלישייה מבצעת את שוד הזהב ממחסני ארצות הברית, שהפך להצלחה מסחררת, אבל בסופו של דבר פרנקלין מקבל הוראה מהיינס להרוג את טרבור ומדווין להרוג את מייקל. יש לפרנקלין (לשחקן) שלוש אפשרויות:
*A - להרוג את טרבור.
*B - להרוג את מייקל.
*C - משאלת מוות.

אם פרנקלין מחליט להרוג את מייקל או טרבור, הוא מפסיק קשר עם הניצולים וחוזר לחייו הקודמים. לחלופין, אם הוא לא הורג אף אחד, השלישייה מאחדת כוחות כדי לחסל את כל אויביהם.

## דמויות
### פרוטגוניסטים
בשונה משאר משחקי GTA, ב-GTA V השחקן שולט על שלוש דמויות שונות ולא על דמות אחת.
* **[[פרנקלין קלינטון]]** (מדובב ומשוחק על ידי שון פונטנו) - פרנקלין הוא אחד מהפרוטגוניסטים במשחק. חבר בכנופיה האפרו-אמריקנית "The Families" הפועלת בדרום מזרח לוס סנטוס. בילדותו, לפרנקלין לא היה כסף והשכלה. בשלב כלשהו במהלך חייו הצעירים, הוא התחיל חיים של גנגסטר וסוחר סמים אך נעצר רק לזמן קצר כי חברו שילם לו את הערבות. כששוחרר מהכלא, פרנקלין החל לעבוד בתור מעקל בסוכנות מכוניות יוקרה בבעלותו של סמיון יטריאן. סמיון הוא נוכל. במהלך אירועי המשחק, ובאמצע שנות ה-20 לחייו, פרנקלין פוגש במייקל אחרי שמעקל את המכונית של ג'ימי, בנו של מייקל. אחרי זה שניהם עובדים יחד. מייקל רואה פוטנציאל בפרנקלין ונתן לו את הכינוי "הבן שהוא תמיד רצה". אחר כך מייקל מציג את פרנקלין לטרבור פיליפס ואז כל האירועים המרכזיים במשחק מתחילים.
* **[[מייקל דה סנטה|מייקל טאונלי/"דה סנטה"]]** (מדובב ומשוחק על ידי נד לוק) - מייקל הוא אחד מהפרוטגוניסטים במשחק. הוא נמצא בסוף שנות ה-40 לחייו, נשוי לאמנדה ואבא לג'ימי וטרייסי. הוא גם היה שחקן פוטבול בתיכון ונשר מבית הספר בכיתה יא'. מייקל הכיר את טרבור פיליפס בגיל צעיר ושניהם הפכו לחברים טובים וביצעו הרבה פריצות בנק יחד. מייקל פרש מחיי הפשע לאחר שביצע עסקה "מתוקה" עם ה-FIB (גרסה דמיונית של ה-FBI). לאחר העסקה, מייקל ומשפחתו שינו את שם משפחתם מטאונלי לדה סנטה ונעשו עשירים הגרים באחוזה גדולה. עם זאת, היחסים בין מייקל למשפחתו ולחבריו הולכים ומידרדרים. אשתו בקושי סובלת אותו ומבזבזת את כספו וילדיו לא מצליחים לתקשר איתו או להבין אותו. כשהוא מגלה שאשתו בוגדת בו עם מאמן הטניס שלה הוא רודף אחריו והורס בדרך בית יוקרתי שבנוי על צלע הר, לאחר מכן הוא מגלה שהבית שייך למאפיונר מקסיקני שדורש תשלום של 2 וחצי מיליון דולר על הנזק שנגרם לביתו ולא יהרוג את מייקל ואת משפחתו. מייקל מבין שהדרך הקלה ביותר להשיג סכום כסף כזה היא לבצע מעשה שוד, מה שגורר אותו חזרה לחיי הפשע. למייקל יש דילמה קשה בחייו: הוא רוצה להיות איש משפחה מצליח אך באותו הזמן נאלץ להיות בעולם תחתון.
* **[[טרבור פיליפס]]** (מדובב ומשוחק על ידי סטיבן אוג) - טרבור הוא אחד מהפרוטגוניסטים במשחק. הוא נמצא בסוף שנות ה-40 לחייו, נולד בבית משוגעים בקנדה, אך מתכחש למולדתו ולמוצאו הקנדי ומתעצבן כשמעירים לו על המבטא שלו או כששואלים מאין הוא, בזמן כלשהו בין סוף שנות ה-80 לתחילת שנות ה-90, כאשר היה בגיל 20, טרבור ניסה להתגייס לצבא בתור טייס קרב, אך לקראת סוף המיונים לטיס הוא נפסל לאחר שאבחון פסיכולוגי קבע כי אינו כשיר להטיס מטוסי קרב והוא אף חולה נפש. זמן קצר לאחר מכן טרבור פוגש את מייקל. שניהם מבינים שהם רוצים להרוויח כסף על ידי שוד בנקים וכספות והם נעשים מקצוענים בתחום. בפרולוג של המשחק אחד ממעשי השוד שלהם משתבש, אחד השותפים לשוד, בראד, נהרג, מייקל נפצע וטרבור מצליח לברוח, אבל נאלץ להתחיל לחיות מאפס מפני שמייקל נכנס לתוכנית להגנת עדים והסגיר את כל הכספים שהיו לו ולטרבור, כמו כן מייקל זייף את מותו ועבר ללוס סאנטוס עם משפחתו תחת שם בדוי, טרבור חשב שמייקל אכן מת ושבראד כלוא במתקן כליאה פדרלי, כשטרבור מגלה שמייקל בחיים הוא נוטר לו טינה על כך ששיקר לו אך בסוף המשחק אם בוחרים ב "משאלת מוות" טרבור ישלים עם מייקל והם יחזרו להיות חברים טובים.

### דמויות מסייעות
* **אמנדה דה סנטה** - אשתו של מייקל ואמא של ג'ימי וטרייסי. הכירה את מייקל בזמן שעבדה בתור חשפנית. בעלת נטייה לבגוד. באחד ממשימות הצד במשחק מייקל גונב את הניידת שבה אמנדה הוחזקה בגין גנבה, ולאחר שהוא מציל אותה נראה שהיא ממשיכה להטיף לו על אף שהיא חייבת לו, אבל אחרי סיום המשחק אמנדה משלימה עם מייקל.
* **ג'ימי דה סנטה** - בנם הצעיר של מייקל ואמנדה ואחיה הצעיר של טרייסי. ג'ימי הוא גבר צעיר שנמצא בתחילת שנות ה-20 לחייו. ג'ימי מבלה את רוב היום במשחק פעולה ברשת בשם righteous slaughter (פארודיה על ז'אנר משחקי הפעולה מגוף ראשון), במהלך המשחק הוא מקלל ומגדף את יריביו למשחק, כמו כן, ג'ימי גם מעשן מריחואנה, אין לו ומעולם לא הייתה לו עבודה והוא חי מהכסף של הוריו. ג'ימי הוא גם מסיבות אלו הבן "הפחות אהוב" של מייקל. נוהג לכנות את מייקל "מפסידן" בכל פעם שמייקל פונה אליו.
* **טרייסי דה סנטה** - בתם הבכורה של מייקל ואמנדה, והאחות הגדולה של ג'ימי. היא רוצה להיות מפורסמת והולכת להשתתף בתוכנית ריאליטי בשם Fame or Shame ("תהילה או בושה"), האודישן הראשון נקטע לאחר שהמנחה מבצע עליה פעולות בוטות בעלות אופי מיני ומייקל מתעצבן ובעזרתו של טרבור הוא גם רודף אחרי המנחה של התוכנית ונוקם בו, במהלך המשחק היא מתקבלת לתוכנית, ואף מופיעה בה.
* **למאר דייוויס** - חברו הטוב של פרנקלין, גנגסטר וסוחר סמים לצד פרנקלין. ללמאר יש התנגדות אידיאלים עם פרנקלין, והוא מרגיש ש"הוא לא גנגסטר מספיק טוב" וזה מוביל ויכוחים בין השניים לעיתים קרובות. הכלב שלו צ'ופ גר עם פרנקלין.
* **לסטר קרסט** - המוח שמאחורי רוב משימות השודים במשחק. הוא עבד בעבר עם מייקל וטרבור עד שמייקל יצא מהעסק ועבר ללוס סנטוס. לפעמים הוא שולח את פרנקלין להתנקש בשבילו במנהלי חברות ענק, ופעם אחת שלח את מייקל להתנקש במנכ"ל LifeInvader.
* **דייב נורטון** - סוכן FIB אשר ביצע עם מייקל את העסקה המתוקה בפרולוג בשביל זה דייב שינה את שם משפחתו של מייקל לדה סנטה ומימן לו ולמשפחתו בית יוקרתי בלוס סנטוס, ה-FIB גרם לטרבור להאמין שדייב הרג את מייקל על מנת שטרבור לא יגלה שמייקל בחיים ובמקביל דייב גם שלח לטרבור מכתבים על שמו של בראד כדי שטרבור יאמין שבראד עוד בחיים, בעקבות שוד היהלומים שמייקל ופרנקלין ביצעו אשר גרם לטרבור לגלות שמייקל בחיים, דייב בהוראתו של סטיב היינס התחיל להעסיק את מייקל במשימות של ה-FIB ובהמשך הוא גם הכניס את פרנקלין ואת טרוור למשימות למרות ההתנגדות של מייקל. בעקבות המלחמה שקרתה בין ה-FIB ל-IAA סטיב רצה במותם של השלושה אך דייב שכנע אותו לחוס על חייהם של מייקל ופרנקלין אבל הוא לא הצליח לשכנע אותו לחוס על חייו של טרבור משום שטרבור בעל אויבים רבים ומשום שטרבור גילה את האמת על בראד ובישר למייקל שטרוור יצטרך למות, בסוף המשחק אם בוחרים במשאלת המוות דייב יתמנה לראש הסוכנות בעקבות המוות של סטיב ובסוף הוא ייצור עם מייקל פרנקלין וטרבור קשר ויודה להם על כל העזרה שהם נתנו לו ויאחל לשלושתם בהצלחה.
***פביאן לרוש** - מורה היוגה של אמנדה ומטרידן סדרתי.
***ד"ר פרידלנדרׁׁ "דוק" (יכול להיהרג**) - הפסיכולוג של מייקל.
* **וייד הרברט** - חבר של טרבור ובן דוד של פלויד הרברט. הוא סיפר לטרבור על פלויד בן דודו ועל דברה, החברה שלו. טרבור חשב לנסות לקחת את דברה מפלויד, אבל דברה מפחדת ומאיימת על טרבור עם אקדח לאחר שהוא חוזר לביתה בעוד פלויד מאיים עליו עם סכין. טרבור יוצא מהבית מוכתם בדם, מיד אחר כך החלון נראה שבור ודם עליו, כלומר שטרבור הרג את דברה ופלויד.
* **רון ג'קאוסקי** - פרנואיד חובב תאוריות קונספירציה, חבר ושכן של טרבור, לפעמים ניתן לראות את רון בביתו הראשון של טרבור יושב על כיסא עם מכשיר קשר בידו ולפעמים ניתן לראותו בחוץ מתאמן על יריות, רון מופיע במשימה "מיסטר פיליפס" וביחד עם וייד הוא אחד החברים הראשונים שניתן לראות במשחק שיש לטרבור. לרון יש גם תוכנית רדיו בתחנת הרדיו "Blaine County Radio" בה הוא מדבר עם מאזינים על תאוריות קונספירציה שונות ומשונות, כשהשחקן משחק כטרבור ומאזין לתוכנית הרדיו הזו, טרבור יחליף את התחנה בעצמו, ללא 'הוראה' מהשחקן וגם יכול להיות מצב שהוא (טרבור) ישבור את החלון ויזרוק את הרדיו שהיה באוטו ולא יהיה אפשר לשמוע מוזיקה ברכב של טרבור.
* **צ'ופ** - כלבו של למאר אבל למרות זאת צ'ופ גר עם פרנקלין. במשחק קיימות מספר משימות עם צ'ופ, בעולם החופשי פרנקלין יכול לקחת את צ'ופ איתו ולתקוף את מי שפרנקלין תוקף.
* **תום ויג'ין** - חברו הטוב של ג'ימי דה סאנטה שהיה רוקח סמים והיום הוא כעת עובד כמלצר במסעדת המבורגרים מפורסמת.

### מוזרים ופריקים
* **טוניה** - בחורה שצריכה לעבוד בעבור מישהו שקוראים לו "**ג'יי-בי**" וצריכה לגרור מכוניות למיקום מסוים אבל פרנקלין עושה את כל העבודה בעבורה.
* **בוורלי** (יכול להיהרג) - צלם פפראצי נרקיסיסט אובססיבי לסלבריטאים. הוא מפעיל את עזרתו של פרנקלין באיסוף תמונות שהוא יכול למכור.
* **האו** - בחור שמכיר את פרנקלין, יש לו משימת מרוץ אחת, האו גם עובד ב"לוס סנטוס קוסטיומס" על יד שדה התעופה בלוס סנטוס.
* **בארי** - בחור שתומך בלגליזציה שמשווק ג'וינטים שיגרמו לחלק מהדמויות להזיות משוגעות, מייקל מדמיין חייזרים, וטרוור מדמיין ליצנים (טרוור מפחד מליצנים, מגלים את זה אם משחקים כפרנקלין ויוצאים לבלות עם לאמר וטרוור אז לאמר מוציא ממנו שהוא מפחד מליצנים), אבל פרנקלין לא מדמיין כלום כי פרנקלין מעשן כל כך הרבה עד כדי שזה כבר לא משפיע עליו.
* **מארי-אן** - ספורטאית שלוקחת סטרואידים, שרירית מאוד, עורכת מרוצים עם כל השלושה בנפרד, טרוור מתאהב בה. (עם מייקל היא עושה תחרות ריצה, עם טרוור תחרות אופניים, ועם פרנקלין היא עושה טריאתלון)
* **דום** (נהרג) - פעלולן צניחות שפרנקלין פוגש אחרי שהזה כלב שהוביל אותו לדום (אפשרי כאיש קשר גם בגרסת האונליין של המשחק), דום נהרג בתאונת פעלולים אחרי שקפץ מגדר בלי מצנח וקפץ אל מותו.
* **"אומגה"** - בחור מוזר שצריך 50 חתיכות של חללית חייזרים, וכשהוא מקבל את כולם הוא יוצר מכונית מיוחדת המסוגלת לבצע קפיצות מדהימות.
* **אפסילון** (יכולים להיהרג) - קבוצת אנשים שמייקל עושה איתם מספר משימות ואם מחליטים לבגוד בהם בסוף מקבלים 2,100,000 דולר.
***ג'ו וג'וסף** (יכולים להיהרג) - צמד שוטרים שאובססיבים מאוד לאמריקה שטרבור מוצא ומצטרף אליהם, מטרתם היא לעצור מהגרים באמריקה, ג'ו הוא אמריקאי וג'וסף הוא רוסי.
* **קליטוס** - צייד ששונא טלוויזיה ולפעמים נשמע עליו מפי מוכר כלי הנשק ב"סנדי שורס".
* **מוד/מאוד** - בחורה שמחפשת גברים וטרבור צריך למצוא אותם לה.
* **אביגיל** (יכולה להיהרג) - (רק אחרי שקונים את חנות הסירות) בחורה שרוצה להוכיח שבעלה נהרג בטעות ומייקל מחפש בשבילה את חלקי הצוללת, בזמן שמייקל מחפש אותם אז יש למייקל צוללת וסירה מסוג דינגי, בסוף מתגלה שבאמת היא רצחה את בעלה ואז מייקל יכול לבחור אם להרוג אותה או לא.
* **נייג'ל וגברת ת'ורנהיל** - בריטים בגיל העמידה שאוהבים סלבריטים ובעלי אוסף של דברי של סלבריטים, טרוור מחפש מזכרות מחמישה מפורסמים ובסוף יש לו בחירה האם להרוג את "אל-די נאפולי".
* **ג'וש** (יכול להיהרג) - מנהל סוכנות דירות שצריך שטרבור יוריד 15 שלטים של סוכנות מתחרה.
* **גברת פיליפס/אמא של טרבור** (נהרגת) - גם נחשבת לאחת התעלומות הגדולות ב-GTA V ולא ידוע אם היא הייתה הזיה של טרבור בעקבות שהתגעגע אליה או שהיא הייתה שם וטרבור לא הספיק לחזור מספיק מהר עד שסוכני ממשלה/אנשים מהכלא לקחו/חטפו אותה בחזרה.
* **הצייד וביגפוט** (ביגפוט יכול להיהרג) - הצייד מחפש את ביגפוט הרבה מאוד זמן ופרנקלין צריך לרדוף אחרי ביגפוט ובסוף מתגלה שביגפוט הוא בחור שהתחזה אל ביגפוט (המשימה נפתחת לאחר שהשחקן גומר 100% של המשחק) ובנוסף לכך אם תמצאו מספר צמחי פיוטה נדירים תוכלו להפוך לביגפוט.

### דמויות אחרות ואנטיגוניסטים (אויבים)
***סמיון יטריאן** - הוא הבעלים של פרימיום דלוקס מוטורספורט, סוכנות הרכב בה עובדים פרנקלין ולאמר. הוא סוחר מושחת שמתעתע באנשים לקנות רכבי יוקרה שאינם יכולים להרשות לעצמם, ואז שולח את פרנקלין ולאמר כדי להחזיר את המכוניות לכשמגיעים לתשלומים. יום אחד סמיון מבקש מפרנקלין לגנוב את הרכב של ג'ימי אך מייקל שומע על המקרה ומסתתר במושב האחורי של הרכב ומאיים על פרנקלין שאם הוא לא יגיע לסוכנות הרכבים של סמיון, הוא יהרוג את פרנקלין. לאחד מכן מייקל וסמיון רבים ואז פרנקלין ולמאר מפוטרים מעבודתם בעקבות המקרה.
***בראדלי "בראד" סניידר** - נהרג בפרולוג המשחק. ה-FIB גורם לטרבור לחשוב שבראד נמצא בכלא, על ידי שליחת מכתבים בשמו של בראד. טרוור מסכים לעזור למייקל ובתמורה מייקל יעזור לו לשחרר את בראד מהכלא. לבסוף טרוור מגלה את האמת ומייקל כמעט נהרג משום כך. טרבור חוזר לצפון ינקינטון כדי לראות אם בראד באמת מת. מייקל עוקב אחריו לבית הקברות. בעת עימות בין השניים מגיעים הסינים שרוצים את טרבור מת. טרבור בורח אך מייקל נחטף על ידי אנשיו של ויי צ'אנג ומחולץ מאוחר יותר על ידי פרנקלין.
* **דווין וסטון** - דווין היה מעסיק את פרנקלין, טרבור ומייקל והאנטגוניסט הראשי במשחק. דווין הוא בן אדם עשיר, מולטי-מיליארדר שגר באחוזה גדולה. במשימה שנקראת "MELTDOWN" דווין ניסה להרוג את אמנדה וטרייסי בליל הבכורה בסרט של מייקל מכיוון שמייקל כביכול גרם למותה של עורכת דינו, אבל מייקל הגיע בזמן והגן עליהם. בסיום המשחק, כאשר פרנקלין בוחר אם להרוג את מייקל, טרבור או לבחור ב"משאלת מוות" דווין ידבר עם פרנקלין וינסה לגרום לו להיפטר ממייקל או מטרבור. אם הורגים את מייקל, דווין יתקשר לפרנקלין ויאחל לו בהצלחה אך גם ינתק איתו קשר. אם בוחרים במשאלת מוות, כל האויבים של השלושה ממשך העלילה יהרגו על ידי טרוור מייקל ופרנקלין, ודבין ייחטף על ידי טרבור. פרנקלין, טרבור ומייקל יכניסו את דבין לתוך תא המטען של הרכב, ידחפו אותו לים,שם הרכב יתפוצץ ואז דווין ימות.
* **סטיב היינס** - ראש סוכנות ה-FIB אשר השלושה ביצעו בשבילו מספר משימות במשך העלילה והאנטגוניסט המשני במשחק, לאחר שביצעו בשבילו את כל העבודות סטיב ניסה להרוג את מייקל אבל אז מתפתח קרב בין סוכני ה-FIB ל-IAA ולחברת האבטחה "Merryweather", לאחר שסוכנו האישי של סטיב מלשין עליו לרשויות הביטחון העליונות. אחרי האירוע דייב ביקש מסטיב לחוס על חיי השלושה סטיב הסכים לחוס על מייקל ופרנקלין אבל סירב לחוס על טרבור שממנו סטיב חשש במיוחד כיוון שיש לו מלא אויבים שסטיב עלול להסתבך איתם ומשום שטרבור גילה את האמת על בראד. במשימה האחרונה סטיב יוצר קשר עם פרנקלין ומורה עליו להרוג את טרבור במקביל לדווין אשר מורה על פרנקלין להרוג את מייקל. אם הורגים את טרבור, סטיב יתקשר לפרנקלין יגיד לו תודה ויאמר לו לא ליצור איתו יותר קשר. אם בוחרים במשאלת מוות, סטיב אשר ישמע שפרנקלין סירב להוראה שלו שולח צבא שלם של סוכני FIB להרוג את השלושה במקביל לדווין אשר שולח את אנשיו גם הם להרוג את השלושה, לאחר מכן טרבור אשר מגלה את מיקומו של סטיב אשר מתראיין בגלגל הענק בטיילת של העיר רוצח את סטיב כנקמה על כך שניסה להרוג אותו.
***ווי צ'נג** - ראש הטריאד הסיני והאנטגוניסט השלישי במשחק. הוא עשה עם טרבור עסקאות נשק, אבל במשימה FRESH MEAT בגד בו. אם בוחרים בסיום של "משאלת מוות", ווי צ'נג יהרג על ידי פרנקלין.
* **הרולד "סטרץ'" ג'וזף** - חבר בכנופיית ה"The Families" אליה פרנקלין משתייך, והאנטגוניסט הרביעי במשחק. סטרץ' שיתף פעולה עם פרנקלין, אבל מאוחר יותר בגד בו, והתחיל לשתף פעולה עם הכנופיה היריבה, "Ballas". אם בוחרים ב "משאלת מוות" מייקל יהרוג את סטרץ' כדי להשיג לפרנקלין נקמה.
* **מולי שולץ** - מולי היא העוזרת של דווין וסטון, מולי נהרגת בטעות על ידי כך שהיא נשאבת לתוך מנוע סילון של מטוס בשעה שמייקל רודף אחריה.
* **אלווד אוניל** - אלווד ושאר האחים שלו מנהיגים קרטל סמים אשר מנסים להשתלט על מונופול הסמים של סאן אנדראס, אויבם המושבע הוא טרבור פילפס אשר מנסה להתחרות איתם על שוק הסמים, אלווד ואחיו ניסו להפיל את טרבור לאחר שהם שכנעו את בנו של ראש הטריאד צ'נג ג'וניור לחתום איתם על שותפות בשיווק הסמים שלהם ולבטל את השותפות שחתם עם טרבור אך טרבור כנקמה רצח את רוב האחים והצית באש את החווה שלהם ששם גם הייתה מעבדת הסמים שלהם. אלווד ניסה להתנקם בטרוור כנקמה על הריסת העסק שלו ונסע לביתו של פלויד בלוס סנטוס על מנת להרוג אותו אך טרוור לא היה שם, כאשר הוא גילה שטרבור נמצא בביתו שבסאנדי שורס אלווד ואחיו הנותרים נסעו לכיוון סאנדי שורס כדי להרוג את טרבור אך כשצבי קפץ מול הרכב שלהם הם איבדו שליטה במכונית והתרסקו. מייקל וטרוור הגיעו למקום במסוק לאחר שפרנקלין עקב אחרי אלווד ואחיו הנותרים. לאחר שהרגו את שני אחיו אלווד ניסה לברוח אך פרנקלין הצליח להרוג אותו בעזרת צ'ופ כלבו.
* **מרטין מאדרזו** - מרטין מאדרזו הוא מאפיונר מקסיקני בעל השפעה גדולה בלוס סנטוס, כאשר מייקל גילה שאשתו אמנדה ניהלה רומן עם מאמן טניס מייקל ופרנקלין רדפו אחרי המאמן והמאמן המפוחד נכנס להתחבא בתוך הבית של הפילגש של מאדרזו ומייקל ופרנקלין שחשבו שזה הבית של המאמן הרסו בעזרת עגורן את המרפסת של הבית, מאדרזו שגילה על כך שולח מתנקשים אחרי מייקל ופרנקלין על מנת להרוג אותם ואחרי שהשניים שורדים את המתקפה מאדרזו ואנשיו באים לביתו של מייקל שמה הוא מאיים על מייקל שהוא יהרוג אותו ביחד עם משפחתו אם מייקל לא ישלם לו את עלות השיפוצים של הבית בסופו של דבר מייקל משיג עבור מרטין את הכסף, כעבור זמן מה מייקל וטרבור מחליטים לעבוד עבור מרטין בשביל להרוויח כסף, טרבור אשר רואה איך מרטין מתייחס ברשעות לאשתו פטרישה תוקף את מאדרזו פוצע אותו קשה וחוטף את אשתו ומחזיק בה כבת ערובה בביתו שבסנדי שורס, מייקל אשר נאלץ לשמור על פרופיל נמוך ולהתחבא בסנדי שורס משום שמאדרזו הזועם מחפש את שניהם והציע לכל הכנופיות של לוס סנטוס פרס כספי גדול תמורת הריגתם של מייקל מתנגד למעשה שטרבור עשה ודורש ממנו להחזיר את פטרישה בחזרה למאדרזו אך טרוור מסרב, בהמשך מתפתחת מערכת יחסים רומנטית בין טרוור לפטרישה אשר מצליחה להגיע לליבו, כאשר לסטר מצליח לשכנע את מאדרזו לעשות הפסקת אש טרבור השבור נאלץ להחזיר את פטרישה בחזרה למאדרזו שמה הוא מאיים על מאדרזו שהתייחס אליה בהגינות ומאדרזו אשר מפחד מטרבור נענה בחיוב.
* **סולומון ריצ'רדס** - סולומון הוא מפיק ויוצר סרטים, הוא נפגש לראשונה עם מייקל כאשר דווין נתן למייקל הזדמנות לעשות סרט עם סולומון, אחרי המפגש שלהם, מייקל מביא שחקן מפורסם שישחק בסרט, אך אז הכל מתברר כמזימה של דווין לגנוב את הסרט של מייקל, אבל אז מולי גונבת את הסרט ונגרסת למוות במטוס סילון, אז סולומון נראה שוב בהקרנת הבכורה של הסרט של מייקל.
* **טנישה** - חברתו לשעבר של פרנקלין שנפרדה ממנו בעקבות חיי הכנופיה של פרנקלין וגם מהעובדה שאחיה מת לאחרונה במהלך קרב כנופיות, פרנקלין מנסה לחזור לטנישה, אך היא דוחה אותו, ולפעמים גם נראית במעבר לדמות של פרנקלין (רק בזמן שפרנקלין גר בבית של דניס) ומסבירה לו שהיא צריכה גבר אחר, באחת המשימות בסוף המשחק, מגיעה טנישה לבית החדש של פרנקלין כדי להודיע לו על זה שלמאר נחטף, בסוף המשחק, טנישה מודיעה לפרנקלין שהיא הולכת להתחתן.
* **דניס** - דניס היא דודה של פרנקלין, שניהם לא סובלים אחד את השנייה. דניס לא מוצאת עבודה. פמיניסטית רדיקלית. לאחר שפרנקלין מקבל בית חדש, לפעמים כשהוא יתקרב לבית, היא תגיד לו להתחפף.
* **פלויד הרברט** - עובד נמל, הוא נגד אלימות ועישון, ומתואר כגבר חסר גבריות המפחד מחברתו. טרבור משתלט על הבית שלו והופך אותו לדירת מסתור, ומאוחר יותר רוצח אותו ואת חברתו לאחר סכסוך.
* **האופנוענים (The Lost Mc)** - הם כנופיית אופנוענים אשר נמצאת במדבר, אויבם הראשי הוא טרבור, במשימה: Mr Phillips טרבור הורג את ג'וני המנהיג הראשי שלהם. לאחר מכן טרבור גונב להם את שדה התעופה שהיה בבעלותם והופך את זה לשדה התעופה האישי שלו, בנוסף לכך הוא מפוצץ את הקרוואנים שלהם. האופנועים מופיעים גם ב-"GTA Online" וב-"GTA IV" שמנהיגם אז היה ניקו.
* **באלאס** - היא כנופיית רחוב אפרו - אמריקאיים הנמצאת בדרום לוס סנטוס, הכנופיה היריבה שלהם היא - The Families שבה נמצאים למאר ופרנקלין. במשימה: Hood Safari פרנקלין ולמאר הולכים לעסקת סמים ב-Grove Street, טרבור מצטרף אליהם, לאחר מכן טרבור מגלה שהסם לא אמיתי אף על פי שפרנקלין ביקש ללכת, אחר כך הם מתעמתים עם כל הכנופיה ומצליחים לברוח. לאחר שבהמשך Stretch סידר את פרנקלין ולמאר מספר פעמים, ובגד בהם ועבר לכנופיה היריבה. במשימה האחרונה אם בוחרים ב"משאלת מוות" (הדרך השלישית) מייקל הולך להרוג את Stretch ומתעמת עם Ballas. לבסוף מייקל נתן נקמה בשם למאר ופרנקלין.

## דמויות שהופיעו ב-GTA אחרים + אזורים
* **[[ניקו בליק]]** (GTA IV) - ניתן לשמוע על ניקו פעמיים וניתן לראותו כמה פעמים, ניתן לשמוע על ניקו מפיו של לסטר וניתן לשמוע עליו באחת המשימות האחרות כשפאקי מק'ריירי מדבר על ניקו ואומר שכנראה ניקו מת. ניתן לראות את ניקו כשג'ימי-בנו של מייקל, צופה במחשבו בפרופיל של ניקו ברשת חברתית, וניתן לראותו על הודעת "מבוקש" באזור נידח בסאנדי שורס.
* **רומן בליק** (GTA IV) - ניתן לראות אותו בתגובות יחד עם *ליטל ג'ייקוב *ברשת החברתית "LifeInvader" בפרופיל של בן-דוד של פרנקלין.
* **ליטל ג'ייקוב** (GTA IV) - ניתן לראות אותו בתגובות יחד עם *רומן בליק *ברשת החברתית "LifeInvader" בפרופיל של בן-דוד של פרנקלין.
* **ברוסי קיבוץ** (GTA IV) - ניתן לראות שיש לו אתר משלו דרך המחשב או הטלפון. ברוסי היה אמור להופיע באחת ממשימות גנבת הרכב של דווין וסטון, השחקן (כנראה בדמותו של פרנקלין) היה אמור לגנוב את מכונית הספורט שלו (מסוג Stinger) על מנת שדווין ימכור אותה לסין אך המשימה נגנזה ואינה מופיעה במשחק. הוא מופיע בגרסת המולטי פלייר של המשחק.
* **ג'ונתן (ג'וני) קליבץ** (GTA The Lost and Damned) - ג'וני קליבץ הוא אופנוען יהודי וגם נשיא כנופיית הלוסט בעקבות האירועים שקרו בליברטי סיטי ג'וני וכנופיית הלוסט עוברים לסאנדי שורס (אפשר ליראות את כנופיית הלוסט בסאנדי שורס). במשימת "אדון פיליפס" טרבור מקיים יחסי מין עם אשלי וג'וני טוען שהוא עדיין אוהב את אשלי וכועס על טרבור כאשר הם מדברים טרבור שנפגע מהיחס של ג'וני מפיל את ג'וני אל האדמה וטרבור מרסק את גולגולתו של ג'וני ובכך הורג אותו.
* **אשלי באטלר** (GTA The Lost and Damned) - חברתו של ג'וני קלביץ, מכורה לקריסטל מת'. אשלי ראתה איך טרבור הרג את ג'וני ויש אפשרות להרוג אותה בתחילת המשימה, אם משאירים אותה בחיים תפורסם בהמשך המשחק ידיעת חדשות על מותה ממנת יתר.
* **פאקי מק'ריירי** (GTA IV) - פאקי שייך למשפחת הפשע האירית וניתן לראותו כשהוא נמצא עם החבורה במכונית במשימת שדידת הבנק של פאלטו ביי ופעם נוספת כשאחת מהדמויות מצילה אותו קרוב לביתו הראשון של פרנקלין לאחר איום בנשק על אחד מעובדי בית המרקחת הנמצא שם (פאקי אז בתור חבר-מסומן בכחול).
* **טרנס ט'ורפ (טרי)** (GTA-The Lost and Damned) - טרבור הורג את טרי בזמן שטרי נמצא על אופנוע במשימה "אדון פיליפס" בזמן שנסע לכיוון מועדון הלוסט כדי להודיע על מותו של ג'וני.
* **קליי סימונס** (GTA - The Lost and Damned) - טרבור הורג את קליי בזמן שקליי נמצא על אופנוע במשימה "אדון פיליפס" בזמן שנסע לכיוון מועדון הלוסט כדי להודיע על מותו של ג'וני.
* **בילי גריי** (GTA The Lost and Damned) - בילי מוזכר במהלך שיחה שניהלו כמה מחברי הלוסט שהיו נאמנים לו אשר טענו שבילי היה מנהיג דגול יותר מג'וני במהלך המשימה שטרוור מפוצץ להם את המועדון.
* **UNITED LIBERTY PAPER** - הסוכן הממשלתי מ-GTA IV אשר העסיק את ניקו חוזר גם ל-GTA V, הוא מופיע פעמיים במהלך המשחק פעם ראשונה במשימה שבה מייקל, דייב נורטון וסטיב היינס פרצו למרכז מחקרים סודי ב-BLAINE COUNTY משם הם גונבים גז רעיל, ובפעם השנייה במשימה שבה מתפתח עימות בין ה-FIB ל-IAA שם הוא עשוי להיהרג על ידי מייקל.
* **מישל/קארן** - סוכנת IAA אשר הופיעה ב-GTA IV בתור סוכנת סמויה אשר העמידה פנים כחברה של ניקו, ב-GTA V היא מופיעה במשימה הראשונה של מייקל פרנקלין וטרבור עם ה-FIB אשר נשלחו על ידי ה-FIB לפרוץ לבניין של ה-IAA, שם רואים את מישל מתחקרת פושע ומשתמשת באמצעי אלימות כדי להוציא ממנו מידע. כאשר מייקל פורץ למשרד שלה וחוטף את האסיר, מישל מורה לאנשיה להרוג את מייקל ונמלטת מהמקום. בנוסף היא מופיעה בגרסת האונליין של המשחק בשוד: the humane labs raid בו היא מסייעת לצוות אשר מבצע את השוד ומופיעה במשימה הראשונה והשוד עצמו.

## מוזיקה
המוזיקה של המשחק כוללת מוזיקת פופ, רוק, ובנוסף מוזיקה משנות ה-70. הפסקול של המשחק מבוצע בידי מגוון אמנים ביניהם: להקת "Tangerine Dream", להקת "Oh No" ולהקת "The Alchemist".
המוזיקה המקורית של המשחק הולחנה ונכתבה בידי המוזיקאי וודי ג'קסון.

**Grand Theft Auto V: The Original Score**

**Grand Theft Auto V: פסקול המשחק המקורי**

**GTA V: פסקול נוסף**

ויש גם אפשרות לתחנת רדיו בהתאמה אישית.

## קישורים חיצוניים

* 

* Grand Theft Auto VI בפרויקט פאנדום
* 
**ביקורות:**
* 
* יוליה קוסטה, ביקורת על GTA V מתוך האתר uReviews, 30 אוקטובר 2013.

## הערות שוליים

קטגוריה:Grand Theft Auto
קטגוריה:משחקי Windows
קטגוריה:משחקי Xbox 360
קטגוריה:משחקי פלייסטיישן 3
קטגוריה:משחקי Xbox One
קטגוריה:משחקי פלייסטיישן 4
קטגוריה:משחקי Xbox Series X/S
קטגוריה:משחקי פלייסטיישן 5
קטגוריה:משחקי וידאו משנת 2013
קטגוריה:משחקי וידאו משנת 2014
קטגוריה:משחקי וידאו משנת 2015
קטגוריה:משחקי עולם פתוח ממוחשבים
קטגוריה:משחקי פעולה-הרפתקאות
קטגוריה:משחקים דמויי GTA
קטגוריה:משחקי וידאו שפותחו בממלכה המאוחדת